**SADARBĪBAS LĪGUMS**

Par Vienotās valsts arhīvu informācijas sistēmas Iestāžu portāla izmantošanu

|  |  |
| --- | --- |
|  |  |
| Rīgā | *Līguma datums ir laika zīmoga datums* |

**Latvijas Nacionālais arhīvs**, turpmāk – **LNA**, direktores Māras Sprūdžas personā, kura rīkojas saskaņā ar Ministru kabineta 2010. gada 28. decembra noteikumiem Nr. 1234 „Latvijas Nacionālā arhīva nolikums” no vienas puses un

**Daugavpils pilsētas dome**, turpmāk – **INSTITŪCIJA**, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, izpildot Daugavpils pilsētas domes 2021.gada \_\_\_. \_\_\_\_\_\_\_\_\_\_\_ lēmumu Nr.\_\_\_\_ “Par grozījumu Daugavpils pilsētas domes 2021.gada 14.janvāra lēmumā Nr.7 “Par sadarbības līguma noslēgšanu ar Latvijas Nacionālo arhīvu””, no otras puses, abi kopā saukti – Puses, pamatojoties uz likuma „Par pašvaldībām” 5.pantu, Ministru kabineta 2012. gada 6. novembra noteikumu Nr. 748 „Dokumentu un arhīvu pārvaldības noteikumi” 101.1. apakšpunktu un starp LNA un Kultūras informācijas sistēmu centra 2020.gada 27.novembra Sadarbības līgumu “Par Vienotās valsts arhīvu informācijas sistēmas darbības nodrošināšanu” (turpmāk – sadarbības līgums, Kultūras informācijas sistēmu centra Nr. 2-L1/20/227; Latvijas Nacionālā arhīva Nr. LV\_LNA-1.4.13./20), noslēdz šādu līgumu, turpmāk – Līgums.

1. **LĪGUMĀ LIETOTIE TERMINI**
	1. **VVAIS** - Vienotā valsts arhīvu informācijas sistēma, kura sastāv no VVAIS Informācijas pārvaldības un piekļuves risinājuma (IPPR), kura sastāvdaļa ir VVAIS Iestāžu portāls, VVAIS Informācijas saņemšanas un uzglabāšanas risinājuma (ISUR), VVAIS Elektronisko datu pieņemšanas risinājuma (FTPS).
	2. **Iestāžu portāls** –VVAIS IPPR funkcionālais bloks, kurā pieejami e-pakalpojumi institūciju dokumentu un arhīvu pārvaldībai.
	3. **VVAIS lietošanas noteikumi** –sadarbības līguma ietvaros izdotie Kultūras informācijas sistēmu centra 29.02.2016. iekšējie noteikumi Nr.INA 2-A1/16/1 „Informācijas sistēmas „Vienotā valsts arhīvu informācijas sistēma” Lietošanas noteikumi”, kuri ir publiski pieejami LNA mājas lapā ([www.arhivi.gov.lv](http://www.arhivi.gov.lv/)).
	4. **Padotības iestāde** – INSTITŪCIJAS izveidota iestāde, dibināta biedrība, nodibinājums vai kapitālsabiedrība, kura atbilst institūcijas statusam Arhīvu likuma 1.panta 16.punkta izpratnē un ir iekļauta padotības iestāžu sarakstā (Līguma 4.pielikums).
	5. **Pakalpojumi** – INSTITŪCIJAI un padotība iestādei pieejamie pakalpojumi Iestāžu portālā INSTITŪCIJAS un padotības iestādes dokumentu un arhīva pārvaldībai.
	6. **Portāla lietotāja rokasgrāmat**a – norādījumi VVAIS izmantošanai (pieejama elektroniski Iestāžu portālā [www.arhivi.gov.lv](http://www.arhivi.gov.lv/) pēc lietotāja autentifikācijas atverot Iestāžu portālu lapas augšējā labajā stūrī saiti „ ? ”).
	7. **Lietotājs** ‒ INSTITŪCIJAS noteiktais INSTITŪCIJAS vai tās padotības iestādes ierēdnis vai darbinieks (turpmāk – nodarbinātais), kuram, izveidojot lietotāja kontu, ir piešķirtas INSTITŪCIJAS vai tās padotības iestādes lietotāja tiesības izmantot Iestāžu portālu, pamatojoties uz INSTITŪCIJAS pieteikumu.
	8. **Autentifikācija –** lietotāja atpazīšanas process, kura gaitā noskaidro, vai lietotājs ir pilnvarots izmantot Iestāžu portālu. Autentifikācijai lietotājs izmanto autentifikācijas datus.
	9. **Autentifikācijas dati** – lietotāja vārds un parole ‒ zīmju virkne, kas ir zināma tikai lietotājam un kas tiek izmantota lietotāja autentifikācijai.
	10. **Lietotāja konts** ‒ lietotāja personificēta informācija darbam Iestāžu portālā. Lietotāja kontam lietotājs piekļūst ar lietotāja autentifikācijas datiem (lietotāja vārds un parole).
	11. **Iestāžu portāla pārzinis** ‒ LNA Institūciju dokumentu un arhīvu pārvaldības departaments (idapd@arhivi.gov.lv).
	12. **Pieteikums** – INSTITŪCIJAS atbildīgās kontaktpersonas lietotāja tiesību pieteikums, kas parakstīts ar drošu e-parakstu un satur laika zīmogu vai parakstīts papīra dokumenta veidā un ar kuru INSTITŪCIJA lūdz izveidot vai apturēt lietotāja kontu, vai informē par izmaiņām lietotāja datos.
	13. **Regula** - Eiropas Parlamenta un Padomes 2016.gada 27.aprīļa Regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK.
2. **LĪGUMA PRIEKŠMETS**
	1. Līguma priekšmets ir Iestāžu portāla izmantošana INSTITŪCIJAS un tās padotības iestāžu dokumentu un arhīvu pārvaldībai atbilstoši piedāvātajai Iestāžu portāla funkcionalitātei, ievērojot Iestāžu portāla funkcionalitātes aprakstu (Līguma 1. pielikums).
	2. LNAnodrošina Iestāžu portāla pieejamību un INSTITŪCIJAapņemas nodrošināt Iestāžu portāla Pakalpojumu izmantošanu INSTITŪCIJAS un tās padotības iestāžu dokumentu un arhīvu pārvaldībā.
	3. INSTITŪCIJAS vai tās padotības iestādes izvēlēto Pakalpojumu iespēju, tiesību un pienākumu apraksts ir ietverts Iestāžu portāla funkcionalitātes aprakstā un VVAIS lietošanas noteikumos (Līguma 2. pielikums).
	4. Pakalpojumus INSTITŪCIJA vai tās padotības iestāde saņem bez maksas, izņemot LNA maksas pakalpojumus, kurus LNA sniedz pamatojoties uz Ministru kabineta 2013. gada 17. septembra noteikumos Nr. 857 „Latvijas Nacionālā arhīva publisko maksas pakalpojumu cenrādis”, kā arī gadījumus, kad par pakalpojumu maksājama valsts nodeva.
	5. Puses vienojas, ka INSTITŪCIJAS vai tās padotības iestādes dati un dokumenti, kuri nav parakstīti ar drošu elektronisko parakstu, bet, Pakalpojuma ietvaros, iesniegti Iestāžu portālā no lietotāja konta ar atbilstošu autentifikāciju, ir uzskatāmi par pašrocīgi parakstītiem elektroniskajiem dokumentiem (atbilstoši Elektronisko dokumentu likuma 3.panta otrajai daļai) un INSTITŪCIJA vai tās padotības iestāde uzņemas atbildību par šādu dokumentu patiesumu.
	6. Visi LNA Pakalpojumu ietvaros lietotāju iesniegti dati un dokumenti uzskatāmi par INSTITŪCIJAS vai tās padotības iestādes iesniegtiem datiem un dokumentiem un ir saistoši INSTITŪCIJAI vai tās padotības iestādei. Lietotāji, autentificējoties Iestāžu portālā, ir pilnvaroti iesniegt informāciju, datus un dokumentus Iestāžu portālā INSTITŪCIJAS vai tās padotības iestādes vārdā.
	7. Padotības iestāžu sarakstā norāda padotības iestādes identificējošos datus: par padotības iestādi (nosaukums, reģistrācijas numurs, padotības iestādes veids), tās vadītāju (vārds, uzvārds, amats, kontaktinformācija) un atbildīgo kontaktpersonu (vārds uzvārds, amats, kontaktinformācija).
	8. Par INSTITŪCIJAS padotības iestāžu saraksta izmaiņām Puses slēdz papildu vienošanos pie Līguma, kas ir tā neatņemama sastāvdaļa.
3. **PAKALPOJUMU SNIEGŠANAS UN IZMANTOŠANAS VISPĀRĪGIE NOTEIKUMI**
	1. Pakalpojumu pieejamību tiešsaistes datu pārraides režīmā nodrošinaLNA tā darba laikā.
	2. LNA nodrošina INSTITŪCIJAI vai tās padotības iestādei Pakalpojumus atbilstoši Iestāžu portāla funkcionalitātes aprakstā, VVAIS lietošanas noteikumos un Portāla lietotāja rokasgrāmatā ietvertajiem nosacījumiem.
	3. Gadījumos, kad lietotājam, padotības iestādei vai INSTITŪCIJAI jāsazinās ar LNA par Iestāžu portāla lietošanu, saziņa notiek ar Iestāžu portāla pārzini ‒ LNA Institūciju dokumentu un arhīvu pārvaldības departamentu (idapd@arhivi.gov.lv, tālrunis 28805046).
	4. INSTITŪCIJA un padotības iestāde, izmantojot Iestāžu portālu pakalpojuma sniegšanai, ievēro arhīvu jomu reglamentējošo normatīvo aktu prasības, t.sk. par iesniedzamo dokumentu formātu atbilstību normatīvo aktu prasībām un integrācijai ar VVAIS.
	5. INSTITŪCIJA un padotības iestāde, kura noslēgusi ar LNA līgumu par elektronisko dokumentu nodošanu pastāvīgā glabāšanā, ievēro noslēgtā līguma nosacījumus, ciktāl tie nav pretrunā ar Līguma nosacījumiem.
	6. Visi elektroniskie dokumenti, dati par INSTITŪCIJU vai tās padotības iestādi, konsultāciju pieprasījumi un cita informācija vai dokumenti, kuri pakalpojumu ietvaros iesniegti LNA, tiek izskatīti arhīvu jomu reglamentējošos normatīvajos aktos noteiktajā kārtībā un termiņos.
	7. Pieslēgšanās Iestāžu portālam tiešsaistes datu pārraides režīmā INSTITŪCIJAS noteiktajiem lietotājiem.
	8. Pakalpojumus INSTITŪCIJAS vai tās padotības iestādes vārdā var saņemt lietotāji INSTITŪCIJAS norādītajā apjomā.
	9. Ja, novēršot Iestāžu portāla pakalpojumu pieejamības vai funkcionalitātes problēmas, Iestāžu portāla pārzinis konstatē, ka pakalpojuma pieejamības vai funkcionalitātes problēma ir novēršama, bet tā prasa INSTITŪCIJAS vai tās padotības iestādes Iestāžu portāla publiskās vides konfigurāciju INSTITŪCIJAS vai tās padotības iestādes datorsistēmā, Iestāžu portāla pārzinis par to informē INSTITŪCIJU, tās padotības iestādi un lietotāju, bet INSTITŪCIJA vai tās padotības iestāde nodrošina pieejamību LNA administratoriem INSTITŪCIJAS vai tās padotības iestādes datorsistēmai tādā apmērā, kādā tas nepieciešams Iestāžu portāla pieejamības un funkcionalitātes nodrošināšanai.
4. **LIETOTĀJA TIESĪBU PIEŠĶIRŠANA, MAINĪŠANA UN APTURĒŠANA**
	1. Lai INSTITŪCIJAS vai tās padotības iestādes nodarbinātajam piešķirtu lietotāja tiesības darbam ar Iestāžu portālu INSTITŪCIJAS atbildīgā kontaktpersona iegūst informāciju no padotības iestāžu atbildīgajām kontaktpersonām, to apkopo un iesniedz vienotu pieteikumu Iestāžu portāla pārzinim 5 (piecu) darba dienu laikā pēc Līguma noslēgšanas.
	2. INSTITŪCIJA nosaka lietotājus un lietotājam pieejamo datu apjomu pieteikumā par lietotāja konta izveidošanu, kuru iesniedz Iestāžu portāla pārzinim.
	3. INSTITŪCIJA pieteikumā norāda INSTITŪCIJAS vai tās padotības iestādes:
		1. nodarbinātā vārdu, uzvārdu;
		2. nodarbinātā struktūrvienības nosaukumu un ieņemamo amatu;
		3. nodarbinātā kontaktinformāciju: (darba (dienesta) tālruņa numuru un e-pasta adresi);
		4. datu apstrādes veidu un lietotājam pieejamo datu apjomu (pilna pieeja Iestāžu portāla funkcionalitātei un datu apjomam vai lasīšanas režīms, kā arī, ja vajadzīgs, norāda, ka jāpiešķir pieeja Iestāžu portāla testa videi).
	4. LNA lietotāja autentifikācijas datus (lietotāja vārdu un paroli) nosūta lietotājam uz viņa e-pasta adresi.
	5. Pieteikumā norādīto ziņu izmaiņu gadījumā INSTITŪCIJA 3 (trīs) darba dienu laikā no attiecīgā lēmuma pieņemšanas brīža, nosūta elektroniski Iestāžu portāla pārzinim pieprasījumu par lietotāja tiesību izmaiņām, kurā norāda visu pieteikumā iekļaujamo informāciju par lietotāju.
	6. Lietotāja tiesības apturamas šādā gadījumā:
		1. dienesta (darba) tiesisko attiecību izbeigšanas gadījumā ar INSTITŪCIJU vai tās padotības iestādi;
		2. atstādināšanas no amata (darba, dienesta) pienākumu pildīšanas gadījumā;
		3. lietotāja amata (darba, dienesta) pienākumu izmaiņu gadījumā, kā rezultātā lietotājam amata (darba, dienesta) pienākumu izpildei vairs nav nepieciešama Iestāžu portāla izmantošana;
		4. lietotāja ilgstošas (ilgāk par 60 dienām) prombūtnes gadījumā;
		5. lietotājs neievēro Līguma vai VVAIS lietošanas noteikumus;
		6. lietotāja darba vieta - padotības iestāde tiek izslēgta no padotības iestāžu saraksta
	7. Līgumā noteiktajos gadījumos INSTITŪCIJA, nekavējoties, bet ne vēlāk kā 3 (trīs) darba dienu laikā no attiecīgā lēmuma pieņemšanas brīža, elektroniski nosūta Iestāžu portāla pārzinim pieprasījumu par lietotāja tiesību apturēšanu norādot datumu, ar kuru apturamas lietotāja tiesības.
	8. Ja lietotājs veic darbības, kas saistītas ar Iestāžu portāla drošības sistēmas apiešanu vai bojāšanu, LNA ir tiesības bez iepriekšēja brīdinājuma un saskaņošanas veikt piešķirto lietotāja tiesību apturēšanu vai ierobežošanu.
	9. Pēc piešķirto lietotāja tiesību apturēšanas vai ierobežošanas, ja tas darīts bez iepriekšēja brīdinājuma vai tas nav noticis uz IN STITŪCIJAS pieteikuma pamata, LNA 3 (trīs) darba dienu laikā par to elektroniski informē INSTITŪCIJU.
	10. INSTITŪCIJAI ir tiesības rakstiskā veidā nosūtīt LNA pieprasījumu par pieejas tiesību atjaunošanu, kurā pamato lietotāja tiesību atjaunošanas nepieciešamību.
	11. Ja lietotājs ir bloķējis pieeju Iestāžu portālam, nepareizi ievadot lietotāja autentifikācijas datus, lietotājs telefoniski, identificējot sevi pēc lietotāja personas koda un citas LNA rīcībā esošas informācijas, vai elektroniski, nosūtot Iestāžu portāla pārzinim e-pasta ziņojumu no lietotāja e-pasta adreses, lūdz nosūtīt lietotājam uz pieteikumā norādīto lietotāja e-pasta adresi jaunu paroli.
5. **PUŠU SAISTĪBAS**
	1. INSTITŪCIJAI ir pienākums:
		1. iepazīstināt lietotāju ar Līgumu, Iestāžu portāla funkcionalitātes aprakstu un VVAIS lietošanas noteikumiem pirms lietotāja tiesību piešķiršanas un nodrošināt, ka lietotājs pirms Iestāžu portāla izmantošanas paraksta un iesniedz INSTITŪCIJAI aizpildītu un parakstītu Saistību rakstu (Līguma 3.pielikums), apliecinot, ka iepazinies ar Līgumu, VVAIS lietošanas noteikumiem, lietotāja pienākumiem un tiesībām, piekrīt personas datu apstrādei VVAIS un apņemas ievērot fizisko personu datu aizsardzības prasības.
		2. nodrošināt Iestāžu portāla izmantošanu atbilstoši Līgumam, Iestāžu portāla funkcionalitātes aprakstam, VVAIS lietošanas noteikumiem, Portāla rokasgrāmatai un Saistību rakstam.
		3. nodrošināt lietotāju tiesību pieteikuma iesniegšanu LNA;
		4. nodrošināt, ka INSTITŪCIJA vai tās padotības iestāde pēc LNA rakstiska pieprasījuma piecu darba dienu laikā lietotāju Saistību rakstu apliecinātus atvasinājumus iesniedz LNA;
		5. nodrošināt lietotāja norādīto elektroniskā pasta adrešu funkcionēšanu;
		6. par Iestāžu portāla lietošanu sazināties ar Iestāžu portāla pārzini;
		7. nodrošināt padotības iestāžu saraksta aktualizēšanu, ja tajā ir izmaiņas, slēdzot papildu vienošanos.
	2. INSTITŪCIJAS atbildība:
		1. INSTITŪCIJA ir atbildīga:
			1. par pakalpojumu izmantošanu atbilstoši Līguma nosacījumiem;
			2. par informācijas sniegšanu LNA atbilstoši Līguma nosacījumiem;
			3. par visām darbībām, kas veiktas Iestāžu portālā, izmantojot lietotāja kontu, atzīstot par saistošu Iestāžu portāla automātiski veidotos auditācijas pierakstus par lietotāja darbībām Iestāžu portālā;
		2. INSTITŪCIJA apņemas veikt visas iespējamās darbības un pasākumus, lai nodrošinātu, ka lietotājs pieprasa un izmantoto Iestāžu portāla datus tikai tiešo amata (darba) pienākumu veikšanai. Lietotājs ir atbildīgs par visām darbībām, kas veiktas Iestāžu portālā autentificējoties ar šī lietotāja vārdu un paroli;
		3. Ja INSTITŪCIJAS, padotības iestādes vai tās lietotājadarbības rezultātā radušies traucējumi, bojājumi Iestāžu portāla darbībā vai tās programmatūrai, INSTITŪCIJAatlīdzina LNA izdevumus (materiālos zaudējumus), kas radušies INSTITŪCIJAS, padotības iestādes vai tās lietotāja darbības rezultātā, un LNA var ierobežot, apturēt vai liegt piekļuvi Iestāžu portālam.
	3. INSTITŪCIJAI un tās padotības iestādei ir tiesības:
		1. izmantojot Iestāžu portālu, iesniegt LNA elektroniskos dokumentus (datus, ziņas, pieprasījumus u.c.) bez droša elektroniskā paraksta Līgumā noteiktajā kārtībā, ar drošu elektronisko parakstu parakstītus elektroniskos dokumentus par INSTITŪCIJU vai tās padotības iestādi un saņemt pakalpojumus atbilstoši Iestāžu portāla funkcionalitātes aprakstam;
		2. saņemt informāciju par pakalpojumiem, to izmaiņām un Iestāžu portālu atbilstoši Līguma nosacījumiem.
	4. LNA ir pienākums:
		1. nodrošināt pakalpojumu atbilstību Līguma nosacījumiem;
		2. nodrošināt lietotāja autentifikācijas datu piešķiršanu Līgumā noteiktajā kārtībā;
		3. nodrošināt lietotājam iespēju izmantot Iestāžu portālu pēc lietotāja veiksmīgas autentifikācijas;
		4. pieņemt apstrādei, pārbaudei un izskatīšanai ar Iestāžu portāla starpniecību no lietotāja saņemtos elektroniskos dokumentus, datus un citu informāciju, kā arī sniegt citus Iestāžu portāla pakalpojumus atbilstoši Līgumam, ja ir notikusi veiksmīga lietotāja autentifikācija;
		5. informēt INSTITŪCIJU un tās padotības iestādi par Iestāžu portāla jaunumiem un plānotajiem darbības pārtraukumiem, publicējot informāciju LNA interneta mājas lapā;
		6. veikt pirmreizēju lietotāju apmācību par Iestāžu portāla funkcionalitāti tiešsaistē vai pie Iestāžu portāla pārziņa klātienē.
		7. Nodrošināt Iestāžu portāla pārziņa atbalstu lietotājam:
			1. sniegt lietotājam pēc viņa pieprasījuma konsultācijas jautājumos, kas saistīti ar Iestāžu portāla izmantošanu un paskaidrojumus par Iestāžu portāla pārziņa veiktajiem piešķirto lietotāja tiesību ierobežojumiem;
			2. pēc lietotāja pieprasījuma, identificējot lietotāju pēc lietotāja personas koda un citas LNA rīcībā esošas informācijas, nosūtīt lietotājam uz pieteikumā norādīto lietotāja elektroniskā pasta adresi jaunu paroli, ja lietotājs ir bloķējis pieeju Iestāžu portālam, nepareizi ievadot lietotāja autentifikācijas datus;
			3. Līgumā noteiktajā kārtībā darīt zināmu lietotājam informāciju par plānotiem Iestāžu portāla pieejamības traucējumiem;
			4. informēt lietotāju par neplānotām Iestāžu portāla pakalpojumu pieejamības vai funkcionalitātes problēmām un neatbilstībām.
			5. veikt darbības konstatēto trūkumu novēršanai (ja to var izdarīt ar LNA resursiem vai noteiktajā kārtībā lūdz to darīt Kultūras informācijas sistēmu centru) un informē lietotāju par pakalpojuma pieejamības vai funkcionalitātes problēmas iespējamo risināšanas laiku. Pēc Iestāžu portāla pieejamības vai funkcionalitātes atjaunošanas vai darbības traucējumu novēršanas par to informē lietotāju.
	5. LNA atbildība:
		1. LNA ir atbildīgs:
			1. par pakalpojumu sniegšanu atbilstoši Līguma nosacījumiem;
			2. par pakalpojumu sniegšanas nepieciešamo tehnisko un programmatūras līdzekļu atbilstību pakalpojumu sniegšanas prasībām;
			3. par informācijas sniegšanu INSTITŪCIJAI atbilstoši Līguma nosacījumiem.
		2. LNA nav atbildīgs:
			1. par iespējamām neprecizitātēm un kļūdām INSTITŪCIJAS vai tās padotības iestādes elektroniskajos dokumentos, ja tās nav radušās LNA vainas dēļ;
			2. par zaudējumiem, kas radušies INSTITŪCIJAI vai tās padotības iestādei, ja INSTITŪCIJAS vai tās padotības iestādes neuzmanības vai tīšas darbības rezultātā nepilnvarotas personas ir ieguvušas iespēju nesankcionēti izmantot Iestāžu portālu;
			3. par neplānotajiem pārtraukumiem Iestāžu portāla darbībā, ja tie radušies sakaru traucējumu vai citu tehnisku iemeslu dēļ.
	6. LNA ir tiesības:
		1. liegt iespēju lietotājam pieslēgties Iestāžu portālam un izmantot Iestāžu portāla pakalpojumus, apturot lietotāja konta darbību Līguma noteikumu un VVAIS lietošanas noteikumu pārkāpumu gadījumā, t.sk.:
			1. pēc lietotāja tiesību izbeigšanas;
			2. ja lietotāja tiesības ir ierobežotas vai apturētas Līgumā noteiktajos gadījumos;
			3. gadījumos, kad lietotājs ir bloķējis pieeju Iestāžu portālam, nepareizi ievadot lietotāja autentifikācijas datus un neveic lietotāja autentifikācijas datu atjaunošanu (jaunas paroles piešķiršanu), ja Iestāžu portāla pārzinis nav pilnīgi pārliecināts par lietotāja identitāti;
			4. ja lietotājs piecas reizes pēc kārtas ievada nepareizi šī lietotāja paroli.
		2. noteikt Iestāžu portāla pieejamības vai funkcionalitātes ierobežojumus Iestāžu portāla funkcionalitātes uzlabošanai vai traucējumu novēršanai, par to iepriekš brīdinot INSTITŪCIJU.
		3. veikt lietotāju uzskaiti par Iestāžu portāla izmantošanu un veikt auditācijas pierakstus par lietotāja veiktajām darbībām Iestāžu portālā.
6. **KONFIDENCIALITĀTE UN FIZISKO PERSONU DATU APSTRĀDE**
	1. Konfidenciāla informācija nozīmē ierobežotas pieejamības informāciju un datus, t.sk., bet ne tikai, biznesa, Līgumā iesaistīto fizisko personu personas datus, komerciālu vai tehnisku informāciju un datus, ko viena Puse izpauž otrai Pusei saistībā ar Līgumu, neatkarīgi no šādas informācijas vai datu saglabāšanas vides.
	2. Neviena no Pusēm neizpauž konfidenciālu informāciju, kas saņemta no otras Puses Līguma spēkā esamības laikā un arī pēc Līguma izbeigšanas. Katra Puse šādu konfidenciālu informāciju izmantos vienīgi Līguma izpildes nolūkā. Neviena no Pusēm neizpaudīs nevienu šādu konfidenciālu informāciju trešajām personām, izņemot attiecīgās Puses darbiniekus, kam to nepieciešams zināt Līguma izpildes nodrošināšanai.
	3. Katra Puse pret otras Puses konfidenciālo informāciju izturēsies ar tādu pašu rūpību kā attiecībā pret savu konfidenciālo informāciju.
	4. Konfidencialitātes saistības neattieksies uz informāciju:
		1. kas bija saņēmējas Puses rīcībā bez konfidencialitātes saistībām līdz tās saņemšanai no izpaudēja Puses;
		2. kas izpaušanas brīdī jau ir vispārpieejama vai vēlāk kļūst vispārpieejama bez konfidencialitātes saistības neizpildes no informācijas saņēmēja Puses;
		3. ko saņēmusī Puse ir likumīgi saņēmusi no trešās personas, kurai nav konfidencialitātes saistību, ar noteikumu, ka attiecīgā trešā persona nav pārkāpusi nevienas konfidencialitātes saistības attiecībā uz konkrēto konfidenciālo informāciju;
		4. kuras sniegšanas pienākums ir noteikts normatīvajos aktos.
	5. Saskaņā ar Regulas noteikumiem un tās 4.pantā noteiktajām definīcijām Puses kā personas datu pārziņi, apstrādājot personu datus Līguma izpildes ietvaros:
		1. ir atbildīgas un apņemas ievērot personu datu apstrādes un aizsardzības prasības saskaņā ar Regulas un nacionālo normatīvo aktu prasībām;
		2. apņemas personu datu apstrādi veikt vienīgi tādā apmērā, kādā tas nepieciešams Līguma izpildei.
	6. INSTITŪCIJA un tās padotības iestāde, izmantojot Iestāžu portālu un iegūstot tajā personas datus, kļūst par personas datu pārzini un uzņemas atbildību par Iestāžu portālā iegūto personas datu apstrādes prasību ievērošanu atbilstoši Regulas un nacionālo normatīvo aktu prasībām.
	7. INSTITŪCIJA nodrošina un atbild, par to, lai tās padotības iestādēs Pakalpojumu izmantošanā tiktu ievērotas Līguma saistības konfidenciālas informācijas un personas datu apstrādē.
7. **FORCE MAJEURE**
	1. Puses tiek atbrīvotas no atbildības par daļēju vai pilnīgu Līguma saistību neizpildi vai nepienācīgu izpildi, ja Līguma saistību neizpildei vai nepienācīgai izpildei par cēloni ir bijuši nepārvaramas varas (*force majeure*) apstākļi, kas nav atkarīgi no Pušu gribas un kurus Puses nevarēja nedz paredzēt, nedz novērst un ietekmēt un par kuru iestāšanos nav atbildīgas.
	2. Ar nepārvaramas varas (*force majeure*) apstākļiem saprot:
		1. karu un jebkura rakstura kara operācijas, blokādi, embargo, eksporta un importa aizliegumu, epidēmijas un citus ārkārtēja rakstura apstākļus, kurus Puses nevarēja paredzēt Līguma izpildes laikā;
		2. dabas katastrofas, ugunsnelaimes, plūdus, citas stihiskas nelaimes;
		3. sociālos konfliktus (streikus, boikotus, lokautus).
	3. Puse, kuras līgumsaistību izpildi ietekmējuši nepārvaramas varas (*force majeure*) apstākļi, bez kavēšanās informē par to otru Pusi piecu darba dienu laikā pēc šādu apstākļu iestāšanās un paziņojumam pievieno (ja tas iespējams) apstiprinājumu, ko izsniegušas kompetentas iestādes un kas satur minēto apstākļu apstiprinājumu un raksturojumu.
	4. Puses tiek atbrīvotas no atbildības saskaņā ar Līguma 7.1. apakšpunktu tikai par to laiku, kurā pastāv nepārvaramas varas (*force majeure*) apstākļi. Ja šie apstākļi turpinās ilgāk par diviem mēnešiem, katrai Pusei ir tiesības atteikties no Līguma izpildes sakarā ar tā izpildīšanas neiespējamību. Šajā gadījumā neviena no Pusēm nebūs tiesīga iesniegt prasību tiesā par nodarīto zaudējumu atlīdzināšanu.
8. **CITI LĪGUMA NOTEIKUMI**
	1. Līguma darbības termiņā abas Puses apņemas neveikt nekādas darbības, kuras tieši vai netieši var nodarīt zaudējumus otras Puses prestižam vai interesēm.
	2. Puses vienojas, ka iespēju robežās Iestāžu portālā nodrošinātos pakalpojumus LNA INSTITŪCIJAI un tās padotības iestādēm sniegs vienīgi elektroniski, izmantojot Iestāžu portālu.
	3. Puses vienojas, ka saskaņā ar normatīvo aktu prasībām un pamatojoties uz sadarbības līgumu, Līguma izpildei nepieciešamajā apjomā, LNA nodod dokumentus, datus un citu nepieciešamo informāciju, tai skaitā fizisko personu datus, Kultūras informācijas sistēmu centram.
	4. Neviena no Pusēm nav tiesīga nodot savas saistības un tiesības trešajām personām bez otras Puses rakstiskas piekrišanas.
	5. Pušu reorganizācijas gadījumā Līgumā noteiktās saistības pāriet attiecīgās Puses tiesību un saistību pārņēmējam.
	6. INSTITŪCIJASatbildīgā kontaktpersona – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_.
	7. LNA atbildīgā kontaktpersona ‒ LNA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_.
	8. Līguma darbība var tikt pārtraukta un/vai izbeigta, ja:
		1. Puses par to rakstiski vienojas;
		2. kāda no Pusēm tiek likvidēta;
	9. LNAir tiesības vienpusēji lauzt Līgumu, rakstveidā par to brīdinot INSTITŪCIJU 5 (piecas) darba dienas iepriekš, ja:
		1. INSTITŪCIJA vai vairāk kā 2/3 no padotības iestādēm, kas iekļautas iekļauta padotības iestāžu sarakstā,neuzsāk pakalpojumu izmantošanu 6 (sešu) mēnešu laikā pēc Līguma noslēgšanas vai neizmanto pakalpojumus nepārtraukti ilgāk nekā vienu gadu;
		2. INSTITŪCIJA vai tās padotības iestādesneievēro pakalpojumu sniegšanas nosacījumus, kas minēti Līgumā, vai INSTITŪCIJA, tās padotības iestādes vai lietotāji sistemātiski pieļauj VVAIS izmantošanas noteikumu pārkāpumus;
	10. INSTITŪCIJAIir tiesības vienpusēji lauzt Līgumu, rakstveidā par to brīdinot LNA 5 (piecas) dienas iepriekš, ja LNAsistemātiski nenodrošina pakalpojumu pieejamību. Par sistemātisku pakalpojumu pieejamības nenodrošināšanu uzskatāmi ārpus nepārvaramas varas (*force majeure*) apstākļiem un Līguma 5.5.2.apakšpunktā minētiem apstākļiem radušos pakalpojumu pieejamības problēmu, kuru pēc problēmas paziņojuma saņemšanas LNA nevar novērst divu nedēļu laikā, ja tas atkārtoti notiek vismaz 3 (trīs) reizes 3 (trīs) mēnešu laikā.
	11. Līguma laušanas gadījumā Puses apņemas 3 (trīs) mēnešu laikā, skaitot no Līguma laušanas brīža, pabeigt saistības par iesniegto elektronisko dokumentu izskatīšanu INSTITŪCIJAS un tās padotības iestāžu dokumentu un arhīva pārvaldības nodrošināšanai, tai skaitā:
		1. izskatīt elektroniskos dokumentus, kuri iesniegti līdz Līguma laušanas brīdim pakalpojuma ietvaros arhīvu jomu reglamentējošos normatīvajos aktos noteiktajā kārtībā;
		2. pēc LNA pieprasījuma sniegt papildu informāciju par iesniegtajiem elektroniskiem dokumentiem;
		3. pēc INSTITŪCIJAS vai tās padotības iestādes konsultācijas pieprasījuma, kas pieteikts līdz Līguma laušanas brīdim, nodrošināt konsultācijas sniegšanu.
	12. Jebkuras izmaiņas Līguma noteikumos noformējamas rakstiski un stājas spēkā pēc to abpusējas parakstīšanas.
	13. Pēc Līguma parakstīšanas zaudē spēku visas iepriekšējās vienošanās Līguma sakarā.
	14. Visi Pušu paziņojumi otrai Pusei, izņemot Līgumā noteiktos gadījumus, jāiesniedz rakstveidā (papīra dokumentu formātā tos jāpiegādā personīgi vai pa pastu uz Līgumā norādīto adresi, savukārt elektroniski ar drošu elektronisko parakstu parakstītu elektronisko dokumentu formātā nosūtot uz Līgumā norādītajām e-pasta adresēm vai uz Puses oficiālo e-adresi).
	15. Pušu domstarpības, kas rodas Līguma izpildes gaitā, tiek izskatītas Pusēm savstarpēji vienojoties, bet, ja Puses nevar vienoties 60 (sešdesmit) dienu laikā, strīdus izšķir normatīvajos aktos noteiktajā kārtībā.
	16. Pušu juridisko adrešu, atbildīgo kontaktpersonu un citu rekvizītu maiņas gadījumā Puses apņemas par to viena otru informēt rakstiski 5 (piecu) darba dienu laikā.
	17. Visi Līguma pielikumi ir tā neatņemama sastāvdaļa un uz tiem ir attiecināmi Līguma nosacījumi.
	18. Pušu attiecības, kuras nav noteiktas Līgumā regulējamas saskaņā ar Latvijas Republikas normatīvajiem aktiem.
	19. Līgums ir noslēgts uz nenoteiktu laiku. Līguma spēkā stāšanās diena ir pēdējā pievienotā drošā elektroniskā paraksta un tā laika zīmoga pievienošanas diena.
	20. Līgums noformēts un parakstīts elektroniski ar drošiem elektroniskajiem parakstiem, kas satur laika zīmogu (Līgums uz \_\_ (\_\_\_\_\_\_\_\_) lapām, tā 1. pielikums uz 6 (sešām) lapām, 2. pielikums uz 8 (astoņām) lapām, un 3.pielikums uz 2 (divām) lapām un 4.pielikums uz \_\_(\_\_\_) lapas (-ām).

**Pušu rekvizīti un juridiskās adreses:**

|  |  |
| --- | --- |
| **LNA** | **INSTITŪCIJA** |
| Latvijas Nacionālais arhīvs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Reģistrācijas Nr. 90009476367Šķūņu iela 11, Rīga, LV-1050Tālrunis: **20043706**e-pasta adrese: lna@arhivi.gov.lv | Reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_, Rīga, LV-\_\_\_\_\_\_Tālrunis: \_\_\_\_\_\_\_\_\_\_\_\_\_\_\_\_\_\_e-pasta adrese: \_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
| Direktore Māra Sprūdža | Amats, vārds, uzvārds |

*Lūdzu dzēst šo paskaidrojošo informāciju pirms līguma parakstīšanas: ja līgumu paraksta uz papīra, tad lūdzu attiecīgi labot Līguma datumu, 8.19. un 8.20. punktu.*